Die Kings se enigste drie is deur die plaasvervanger, Nicolás Vergallo, gedruk kort voordat die laaste sirene geloei het. Die Cheetahs het met hierdie sege die tweede plek in die Suid-Afrikaanse konferensie hul eie gemaak. Hulle kan egter glad nie oorgerus raak nie, want volgende week wag die voorlopers in hierdie konferensie, die Bulls, vir hulle in Bloemfontein.